b'\n_START_ARTICLE_\nFestival dei Due Mondi\n_START_PARAGRAPH_\nFestival dei Due Mondi (\'Kahden maailman festivaali\') on vuotuinen kes\xc3\xa4isin Spoletossa Italiassa kes\xc3\xa4-hein\xc3\xa4kuun vaihteessa j\xc3\xa4rjestett\xc3\xa4v\xc3\xa4 musiikki- ja oopperafestivaali. Festivaalin perusti s\xc3\xa4velt\xc3\xa4j\xc3\xa4 Gian Carlo Menotti vuonna 1958. Festivaalilla esitet\xc3\xa4\xc3\xa4n musiikkia, oopperaa, tanssia, n\xc3\xa4ytelmi\xc3\xa4 ja visuaalista taidetta sek\xc3\xa4 j\xc3\xa4rjestet\xc3\xa4\xc3\xa4n luonnontieteit\xc3\xa4 k\xc3\xa4sittelevi\xc3\xa4 keskustelutilaisuuksia._NEWLINE_Koska Spoleto oli pieni kaupunki, jossa kiinteist\xc3\xb6t ja palvelut olivat siihen aikaan edullisia ja koska paikkakunnalla on kaksi katettua teatteria, amfiteatteri ja muita esiintymistiloja, Menotti valitsi sen taidetapahtuman pitopaikaksi. Spoleto on melko l\xc3\xa4hell\xc3\xa4 Roomaa, ja sinne on hyv\xc3\xa4t rautatieyhteydet._NEWLINE_Tapahtumasta on kehittynyt yksi Italian merkitt\xc3\xa4vimmist\xc3\xa4 kulttuuri-ilmi\xc3\xb6ist\xc3\xa4. Kolmen viikon mittaisen tapahtuman aikana tarjolla on musiikkia, teatteria ja tanssiesityksi\xc3\xa4. Jossakin vaiheessa sit\xc3\xa4 pidettiin merkitt\xc3\xa4v\xc3\xa4n\xc3\xa4 siell\xc3\xa4 pidettyjen nykyveistotaiteen n\xc3\xa4yttelyiden ansiosta, mist\xc3\xa4 kertovat muun muassa siell\xc3\xa4 olevat Alexander Calderin teokset. Varojen puutteen vuoksi ja siksi ett\xc3\xa4 vastaavia festivaaleja j\xc3\xa4rjestet\xc3\xa4\xc3\xa4n nykyisin ymp\xc3\xa4ri Italiaa, Spoletossa pidett\xc3\xa4v\xc3\xa4 festivaali on menett\xc3\xa4nyt kansainv\xc3\xa4list\xc3\xa4 merkityst\xc3\xa4\xc3\xa4n. Se on kuitenkin yht\xc3\xa4 merkitt\xc3\xa4v\xc3\xa4 kulttuuritapahtuma._NEWLINE_Sanat "Kaksi maailma" festivaalin nimess\xc3\xa4 tarkoittava, ett\xc3\xa4 se liittyy Charlestonissa Etel\xc3\xa4-Carolinassa Yhdysvalloissa vuosittain touko-kes\xc3\xa4kuussa j\xc3\xa4rjestett\xc3\xa4v\xc3\xa4\xc3\xa4n sisarhankkeeseen Spoleton festivaaliin. Menottin suvun kanssa k\xc3\xa4ytyjen kiistojen j\xc3\xa4lkeen yhdysvaltalainen Spoleton festivaali on nykyisin itsen\xc3\xa4inen. My\xc3\xb6s Australiassa j\xc3\xa4rjestettiin lyhyen aikaa vastaava kolmas festivaali.'